El formulari de Sol·licitud d'accés a dades s'ha de presentar acompanyat de formularis annexos següents:
Per a l'accés a dades individualitzades de Salut amb la finalitat de reutilitzar-les per a la realització de projectes de recerca, cal sol·licitar-ho a l'Agència de Qualitat i Avaluació Sanitàries (AQuAS), per a la qual cosa us podeu adreçar al Programa d'analítica de dades per a la recerca i la innovació en salut (PADRIS) http://aquas.gencat.cat/ca/projectes/analitica_dades/ a l'adreça: [EMAIL]
Aquest tràmit es pot fer per internet amb certificat digital o IdCAT Mòbil.
Aspectes importants per a la tramitació:
Per emplenar correctament el formulari, cal que el deseu, en format PDF, dins el vostre ordinador amb el nom que vulgueu i que l'obriu amb una versió actualitzada del programa Adobe Reader (versió 9.1 o superior ).
En cas de dubte sobre la tramitació en línia, consulteu la pàgina de suport a la tramitació i les recomanacions de privacitat i seguretat o bé truqueu al servei d'atenció telefònica del 012.
D'acord amb les condicions del portal de tramitació, el fitxer de sol·licitud, incloent-hi els fitxers adjunts, no pot excedir els 5 MB, de manera que, si és més gran, heu de comprimir els documents que annexeu en format ZIP o RAR, preferiblement aquest últim format perquè en resulta un arxiu més petit.
Cal fer servir un programa de compressió de fitxers, i us en podeu descarregar una versió gratuïta a www.winzip.com o a www.winrar.es.
Qui pot tramitar presencialment?
Les persones físiques, excepte els col·lectius que l' Ordre PDA/20/2019, de 14 de febrer, sobre les condicions per a la posada en funcionament de la tramitació electrònica estableix com obligats: persones físiques que realitzin activitat econòmica, professional, empresaris individuals o autònoms i els professionals col·legiats.
Aquestes persones físiques són subjectes obligats a relacionar-se electrònicament amb l'administració.
La sol·licitud es pot presentar a:
Per a l'accés a dades anònimes, el termini per resoldre les sol·licituds d'accés serà d'un mes a comptar del dia següent a la recepció de la sol·licitud.
Aquest termini es pot prorrogar fins a un termini igual a la meitat de l'inicial si ho justifiquen el volum o la complexitat de la informació requerida.
La pròrroga i les causes que la motiven han d'ésser comunicades a la persona interessada.
Si una sol·licitud és estimada totalment o parcialment, l'òrgan competent ha de subministrar la informació a la persona interessada en el termini de trenta dies.
Les dades es notifiquen a la persona interessada per mitjans electrònics en els termes que estableixen els apartats 3 i 5 de l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya, sempre que la persona interessada, mitjançant el formulari de sol·licitud, hagi consentit expressament a rebre notificacions per mitjans electrònics.
Les notificacions electròniques es fan a través de l'apartat notificacions electròniques de La meva carpeta.
Per a més informació, consulteu l'apartat de notificacions electròniques del web del Departament de Salut.
En cas que no hi hagi el consentiment exprés sobre les notificacions electròniques, es rep la notificació de l'acte administratiu per correu ordinari a l'adreça indicada a la sol·licitud.
La resolució que desestima la sol·licitud d'accés a informació pública exhaureix la via administrativa.
Les persones interessades poden interposar, en el termini d'un mes a partir de l'endemà de la seva notificació, recurs potestatiu de reposició davant del mateix òrgan que l'ha dictada, o recurs contenciós administratiu davant el Jutjat Contenciós Administratiu, en el termini de dos mesos a comptar a partir de l'endemà de la seva notificació, d'acord amb el que preveuen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, 123 i 124 de la Llei 39/2015, d'1 d'octubre, del procediment administratiu comú de les administracions públiques, 38 de la Llei 19/2014, del 29 de desembre, de transparència, accés a la informació pública i bon govern, i 46 de la Llei 29/1998, de 13 de juliol, reguladora de la jurisdicció contenciosa administrativa.
La resolució també pot ser objecte de reclamació gratuïta i voluntària davant la Comissió de Garantia del Dret d'Accés a la Informació Pública en el termini d'un mes, a comptar des de la notificació de la resolució, d'acord amb el que preveu l'article 42 de la Llei 19/2014, del 29 de desembre, de transparència, accés a la informació pública i bon govern.